Na Stříbrné

Na Stříbrné je prírodná pamiatka vyhlásená v roku 1972 pri obci Český Šternberk. Predmetom ochrany je lokalita lykovca jedovatého. V skutočnosti je však lokalita cenná aj vďaka výskytu množstva druhov veľkých húb, z ktorých niektoré (viac ako 15 druhov) sú zaradené do Červeného zoznamu húb ČR. Lokalita je pozoruhodná aj pestrým geologickým podložím, zastúpené sú napr. dolomitický mramor (metamorfovaný vápenec až dolomit), pararuly, amfibolit a granit. Na hranici územia sa nachádza odvodňovacia štôlňa ložiska Malovidy, ktorá je významným sídliskom netopierov. Mangánové ložisko Malovidy (kontaktne metasomatická genéza), bolo dobývané v minulosti, ťažené boli farebné kovy (nerasty: galenit, sfalerit, tetraedrit). Referencie Iné projekty Commons ponúka multimediálne súbory na tému Na Stříbrné Externé odkazy Informácie na AOPK ČR Zdroj Tento článok je čiastočný alebo úplný preklad článku Na Stříbrné na českej Wikipédii.